‘મમ્મી, આ તારી બંગડી સોનાની છે કે ?’ ‘હા,’ તેણે સહજ કહ્યું. બાપ રે ! વિનુના પેટમાં ફાળ પડી. એની આંખ સામે ગુંડા આવ્યા. તેમણે મમ્મીને ઘેરી લીધી છે… વિનુ હેબતાઈ જ ગયો. તેનો પડેલો ચહેરો જોઈ રશ્મિએ પૂછયું, ‘કેમ બેટા ! ભૂખ લાગી છે મારા વહાલુડાને ? કે પછી નાના-નાનીને છોડીને જવાનું ગમતું નથી ?’ ‘છટ્ ! મમ્મીને મારે કેમ કહેવું ?’ થોડી વારે મમ્મીની રસોડામાં જઈ બોલ્યો, ‘મમ્મી ! તું આ સોનાની બંગડી ઉતારી નાખ ને !’ ‘કેમ રે ?’ ગુંડા લઈ જાય છે.’ નાનીએ તેને વહાલથી ગોદમાં લીધો, અને માથે હાથ ફેરવતાં કહ્યું, ‘તું છે ને મમ્મીની સાથે. ગુંડા આવે તો ઢિસુમ્… ઢિસુમ્… એમને ભગાડી મૂકવાના.’